KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. december 13.-i ülésére)


TÁRGY: 		A KISKŐRÖS, RÁKÓCZI F. UTCA 106. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN


Kiskőrös Város Önkormányzata a 6/2023. számú határozatával az Önkormányzat tulajdonát képező Kiskőrös belterületi 202 hrsz-on nyilvántartott 866 m2 alapterületű, kivett közösségi ház, irodák, udvar rendeltetésű, természetben a Rákóczi F. utca 106. szám alatti ingatlant forgalomképes üzleti vagyonná átminősítette, valamint értékesítésre kijelölte azzal, hogy a versenytárgyalás induló ára 30.000.000,-Ft.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján a nettó 10.000.000,-Ft egyedi értéket meghaladó vagyont értékesíteni a nemzeti vagyonról szóló törvényben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet. A tulajdonjog átruházás szerződésben foglalt feltételeinek elfogadásáról a Képviselő-testület dönt.

A versenytárgyalásra történő felhívásra egy érvényes pályázat érkezett. A 2023. november 27. napján lefolytatott versenytárgyalás eredményeképpen fenti ingatlan vételára 30.000.000,-Ft, melyet a Magyarországi Baptista Egyház, mint érvényes pályázatot benyújtó vevő azt követően fizet meg egy összegben, miután a nemzeti vagyonról szóló 2011. évi CXCVI. törvény értelmében a Magyar Állam lemond elővásárlási jogáról vagy nem nyilatkozik az elővásárlási jogról.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. december 05.
	
	Domonyi László s.k.,
	polgármester


HATÁROZAT-TERVEZET


A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 202 hrsz-on nyilvántartott 866 m2 alapterületű, kivett közösségi ház, irodák, udvar rendeltetésű, természetben Rákóczi F. u. 106. szám alatti ingatlan tulajdonjogának határozat-tervezet mellékletét képező adásvételi szerződés szerinti átruházásával a Magyarországi Baptista Egyház részére bruttó 30.000.000,-Ft összegben.
2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.


Felelős:	polgármester
Határidő:	azonnal

